Hvor Gedhun Chökyi Nyima befinner seg i dag er ukjent, da den kinesiske regjeringen kort etter utnevnelsen tok hånd om den da seks år gamle gutten i Kina. Den tibetanske eksilregjeringen mener at han og hans familie er politiske fanger, og har kalt ham «verdens yngste politiske fange». Den kinesiske regjering mener at han har det godt, men vil ikke meddele hvor han befinner seg.